Държавен вестник, бр. 16, 2026 г., стр. 23

БРОЙ  16	
Д Ъ Р Ж А В Е Н  В Е С Т Н И К 	
СТР.  23   
институции, както и да иска разкриване на 
банкова тайна. 
(6) Сметната палата може да поиска и 
разкриване на застрахователна тайна, както 
и на данъчна и осигурителна информация.
Приключване на проверката
Чл. 86. Проверката приключва с доклад за 
съответствие, когато не е установена разлика 
между декларираните факти и получената 
информация. В останалите случаи проверката 
приключва с доклад за несъответствие.
Действия при установено несъответствие
Чл. 87. (1) При установено несъответствие 
Сметната палата уведомява съответното лице 
за това по електронен път, чрез телефонно 
обаждане или чрез куриер, за което се изготвя 
констативен протокол, и му дава 14-дневен срок 
за отстраняване на непълнотите и грешките в 
декларираните обстоятелства. Отстраняването 
на непълнотите и грешките се извършва по 
реда за подаване на декларация. 
(2) При установено несъответствие при 
проверка на декларациите Сметната палата 
публикува на интернет страницата си заклю­
ченията за лицата, при които е установено 
несъответствие в декларациите, което не е 
отстранено в срока по ал. 1. 
(3) При установено несъответствие след 
срока по ал. 1 в размер на не по-малко от 
5000 евро Сметната палата приема решение 
за изпращане на материалите от проверката 
на Националната агенция за приходите за 
предприемане на действия по реда на Данъч­
но-осигурителния процесуален кодекс. 
(4) При установено несъответствие след 
срока по ал. 1 в размер на не по-малко от 
12 500 евро Сметната палата приема решение 
за извършването на проверка на имуществе­
ното състояние на лицето, заемащо публична 
длъжност, и уведомява Комисията за отнемане 
на незаконно придобитото имущество. 
(5) Инспекторатът към Висшия съдебен 
съвет при констатиране на несъответствие 
между декларациите за установените факти 
в размер на не по-малко от 12 500 евро уве­
домява Сметната палата за извършване на 
проверка на имущественото състояние на 
съответното лице.“
§ 18. Създава се глава десета с наимено­
вание „Сигнали“ с чл. 88 – 91:
„ Г л а в а  д е с е т а
СИГНАЛИ
Подаване на сигнал за конфликт на интереси
Чл. 88. (1) Всеки, който разполага с данни 
за конфликт на интереси по смисъла на този 
закон за лице, заемащо публична длъжност, 
може да подаде сигнал до Сметната палата. 
Сигналите може да се подават лично или чрез 
адвокат по пълномощие.
(2) Сигнали може да бъдат получавани и от 
всички канали за вътрешно или външно пода­
ване на сигнали по реда на Закона за защита 
на лицата, подаващи сигнали или публично 
оповестяващи информация за нарушения.
Изисквания за подаване на сигнали за 
конфликт на интереси
Чл. 89. По отношение на начина на пода­
ване на сигналите, тяхната форма и съдър­
жание, както и работата с тях се прилагат 
изискванията на Закона за защита на лицата, 
подаващи сигнали или публично оповестяващи 
информация за нарушения.
Регистър на сигналите
Чл. 90. (1) Сметната палата води регистър 
на сигналите, съобразен с изискванията на 
наредбата по чл. 19, ал. 2, т. 3 от Закона за 
защита на лицата, подаващи сигнали или 
публично оповестяващи информация за на­
рушения, като осигурява достъп до него на 
Комисията за защита на личните данни за 
нуждите на националната статистика и по­
даването на информация към Европейската 
комисия. 
(2) Сигналите се приемат и обработват при 
съблюдаване на принципите, посочени в чл. 4. 
(3) Сигнали за нарушения, които не пред­
ставляват конфликт на интереси, се препра­
щат по компетентност до централния орган 
за външно подаване на сигнали, за което се 
уведомява подателят на сигнала. 
(4) Подадени до Сметната палата сигнали 
за конфликт на интереси по смисъла на този 
закон срещу съдия, прокурор или следовател, 
съдържащи данни за действия, които накър­
няват престижа на съдебната власт, и такива, 
свързани с нарушаване на независимостта 
на съдиите, прокурорите и следователите, се 
изпращат за проверка на Инспектората към 
Висшия съдебен съвет в рамките на право­
мощията му.
Проверка за конфликт на интереси
Чл. 91. (1) Подаденият в съответствие с
изискванията на чл. 88 и 89 сигнал е основание 
за извършване на проверка за наличието на 
данни за конфликт на интереси по смисъла 
на този закон. 
(2) Проверката за конфликт на интереси се 
извършва в 90-дневен срок от получаването 
на сигнала. При необходимост срокът може 
да бъде удължен еднократно от Сметната 
палата с до един месец. 
(3) Всяка проверка завършва с изготвянето 
на доклад, в който задължително се посочват 
извършените действия, установените факти и 
обстоятелства, както и констатация за нали­
чие, съответно за липса на достатъчно данни 
за конфликт на интереси. Неразделна част